6. schôdza NR SR - 17. deň - A. dopoludnia
Dátum: 2024-01-16
Poslanec: Dostál, Ondrej (SaS)
Druh vystúpenia: Vystúpenie v rozprave

93. Vážený pán predseda, tak aby sme si pripomenuli, čo hovorí o rokovacom poriadku, teda rokovací poriadok o treťom čítaní. § 84 ods.1, ak v druhom čítaní neboli schválené nijaké pozmeňujúce ani doplňujúce návrhy, pristúpi sa v treťom čítaní k hlasovaniu o návrhu zákona ako o celku. Odsek 2, ak v druhom čítaní boli schválené pozmeňujúce alebo doplňujúce návrhy, koná sa tretie čítanie najskôr na druhý deň po ich schválení. Skôr sa môže konať, ak v tom, konať, ak o tom na návrh gestorského výboru alebo spoločného spravodajcu, rozhodne Národná rada bez rozpravy. § 85, tretie čítanie sa obmedzí len na tie ustanovenia návrhu zákona, ku ktorým boli v druhom čítaní schválené pozmeňujúce návrhy alebo doplňujúce návrhy. Nič o tom, že musia byť prednesené nejaké pozmeňujúce v treťom. A ods. 2, v treťom čítaní môže poslanec navrhnúť len opravu legislatívno-technických chýb a jazykových chýb. Môže, nemusí. Takže ja sa teraz chcem obmedziť iba na tie ustanovenia... (Potlesk. Prerušenie vystúpenia predsedajúcim.) Pellegrini Peter, predseda NR SR Pán poslanec, len doplním, čiže môžete sa vyjadrovať k zmene dátumu účinnosti, to znamená, môžte sa vyjadrovať k zmene dátumu účinnosti. To znamená, môžte sa venovať téme 1. február alebo 1. január. Dostál Ondrej, poslanec NR SR Áno, budem sa venovať téme 1. január a 1. február. Budem sa venovať striktne v zmysle rokovacieho poriadku iba tým ustanoveniam, ku ktorým boli v druhom čítaní schválené pozmeňujúce návrhy. Konkrétne návrh pána poslanca Malatinca, o ktorom sa podľa môjho názoru nemalo dať hlasovať, lebo v obdobných situáciách sa postupovalo inak. A teraz nehovorím o tých návrhoch k návrhu zákona o štátnom rozpočte, kde boli vynechané celé pasáže, dobre. Ale v návrhu pána poslanca Galka k novele alebo k tzv. konsolidačnému zákonu, bola chyba v jednom zo 180 bodov a pritom on navrhol, aby sa hlasovalo osobitne o tých bodoch. Čiže ak jedna, jedna chyba v jednom bode oprávňuje nehlasovať o pozmeňujúcom návrhu, ktorý ma 180 bodov, tak krátky pozmeňujúci návrh pána poslanca Malatinca, ktorý sa týka účinnosti, a tam by sme tiež mali vyžadovať, že jedna chyba, nebude sa dať hlasovať. Čiže ako bude, ako bude vyzerať v zmysle schváleného návrhu, návrhu, pozmeňujúceho návrhu pána poslanca Malatinca. Zákon, ako bol, ako bol schválený, účinnosť napríklad, čl. 22 bude znieť: Tento zákon nadobúda účinnosť 1. február 2024. V čl. 1 § 40an ods. 3 bude znieť - V súvislosti s prechodom kompetencie podľa ods. 1 prechádzajú od 1. február 2024 práva a povinnosti vyplývajúce zo štátnozamestnaneckých vzťahov, z pracovnoprávnych vzťahov a iných právnych vzťahov zamestnancov, zabezpečujúcich výkon tejto kompetencie, ako aj práva a povinnosti z iných právnych vzťahov z Ministerstva dopravy Slovenskej republiky na Ministerstvo cestovného ruchu a športu Slovenskej republiky. Majetok štátu, ktorý bol do 31. januára 2024, tam to bolo správne, správne prečítané, v správe Ministerstva dopravy Slovenskej republiky a ktorý slúži na zabezpečenie výkonu kompetencie v oblasti podľa ods. 1, prechádza od 1. február 2024 do správy Ministerstva cestovného ruchu a športu Slovenskej republiky. § 40ao - V súvislosti s prechodom kompetencie podľa ods. 1 prechádzajú od 1. február 2024 práva a povinnosti vyplývajúce zo štátnozamestnaneckých vzťahov, z pracovnoprávnych vzťahov a iných právnych vzťahov zamestnancov zabezpečujúcich výkon tejto kompetencie, ako aj práva a povinnosti z iných právnych vzťahov z Ministerstva školstva, vedy, výskumu a športu Slovenskej republiky na Ministerstvo cestovného ruchu a športu Slovenskej republiky. Majetok štátu, ktorý bol do 31. januára 2024 v správe Ministerstva školstva, vedy, výskumu a športu Slovenskej republiky a ktorý slúži na zabezpečenie výkonu kompetencie v oblasti podľa ods.1, prechádza od 1. február 2024 do správy Ministerstva cestovného ruchu a športu Slovenskej republiky. § 40ap ods. 3 – V súvislosti s prechodom kompetencie podľa ods. 1 prechádzajú od 1. február 2024 práva a povinnosti vyplývajúce zo štátnoza.... štátnozamestnaneckých vzťahov, z pracovnoprávnych vzťahov a iných právnych vzťahov zamestnancov zabezpečujúcich výkon tejto kompetencie, ako aj práva a povinnosti z iných právnych vzťahov z Ministerstva investícií, regionálneho rozvoja a informatizácie Slovenskej republiky na Úrad vlády Slovenskej republiky. Majetok štátu, ktorý bol od 31. januára dvetisíc... do 31. januára 2024 v správe Ministerstva investícií, regionálneho rozvoja a informatizácie Slovenskej republiky a ktorý slúži na zabezpečenie výkonu kompetencie v oblasti podľa ods. 1 prechádza od 1. február 2024 do správy Úradu vlády Slovenskej republiky. Obdobne je to potom v § 40aq, v § 40au, v v § štyridsať... 40av, ktorý, ktorý znie: Dňom 1. február 2024 sa zrušuje Fond vzájomnej pomoci na účel zmiernenia negatívnych následkov šírenia nákazlivej ľudskej choroby covid-19 a tak ďalej. Potom tie prechodné uzna... ustanovenia k jednotlivým novelizačným článkom nie sú označené ako prechodné ustanovenia k právnej úprave účinnej od 1. februára 2024, ale ako prechodné ustanovenia k právnej úprave účinnej od 1. február 2024. Je to, týka sa to článku II, článku V, článku VI, článku XII, článku XIII, článku XVI a článku, článku XXI. A v niektorých týchto článkoch sa to týka nielen nadpisu, ale aj textu predmetných, predmetných ustanovení. Ďalej bola schválená zmena, ktorá sa týka článku V v zmysle, v zmysle písomného vyhotovenia pozmeňujúceho návrhu pána poslanca Malatinca, ale v tom ústnom vyhotovení nebol ten článok V identifikovaný, miesto toho véčka, ktoré, ktoré označuje päť, bolo prečítané slovo „v". Čiže nesprávne bol identifikovaný článok a nemožno z toho, z toho určiť, ktorej, ktorej, ktorého článku sa tá navrhovaná zmena týka, resp., resp. to musí byť priradené k tomu predchádzajúcemu. A naozaj je, je na diskusiu, že ako veľmi máme dbať na to, aby písomne nevyhotovené znenie pozmeňujúceho návrhu bolo identické s ústnym prečítaním, lebo, samozrejme, že takéto chyby sa stávajú, môžu sa stať, ale potom je namiesto požadovať, aby sa rovnakým metrom pristupovalo ku všetkým. Čiže keď sú to takéto drobné zmeny, tak budeme brať, že áno, môže, môže nastať chyba pri prednese v ústnej rozprave, ale potom, potom všetkým. A ešte raz, ak, ak páni poslanci Grendel, Pollák alebo Mikulec vynechali celé pasáže, asi je to, asi je to problém, ale chvíľu pred tým sme hlasovali o pozmeňujúcom návrhu pána poslanca Galka a tam, tam, tam sa nehlasovalo o rozsiahlom pozmeňujúcom návrhu z dôvodu, že jeden jediný bod bol prečítaný nesprávne, a ešte aj napriek tomu, že pán poslanec Galko žiadal, aby sa hlasovalo osobitne o každom z tých 180 bodov. A teda upozorňujem aj na to, že minulý týždeň, alebo to bolo ešte, ešte aj v decembri, som analogicky upozornil, že v pozmeňujúcom návrhu pána poslanca Justína Sedláka, ktorý sa týkal novely zákona o odplatách a poskytovaní príspevku v civilnom letectve, takisto došlo k takýmto drobným pochybeniam, upozornil som na to procedurálnym návrhom a pán predsedajúci povedal, že teda nebudeme hlasovať a odložil rokovanie a je to nasledujúci bod, o ktorom máme hlasovať po tomto, po tomto bode. Tak mali by sme sa ujednotiť, buď teda že dobre, drobné, drobné chyby sa stávajú a môže sa dať hlasovať, alebo nie a budeme, budeme striktne trvať a budeme tu dookola čítať až kým to nebude prečítané úplne správne. Ďakujem. (Potlesk.)